OpenLLM-France/wikimedia huggingface dataset:
# Dick Tracy (1990eko filma)

Dick Tracy 1990eko Warren Beatty estatubatuar zinema zuzendari, ekoizle eta aktorearen ekintza filma bat da. Chester Gould komikigilearen izenburu berdineko Dick Tracy komikian oinarritua dago.
Bertan, Warren Beatty, Al Pacino, Madonna, Glenne Headly eta Charlie Korsmo aktoreek antzeztu zuten.
Filma honek 7 Oscar Sarietarako izendapenak jaso zituen, 3 irabaziz: Zuzendaritza artistiko onenaren Oscar Saria (Richard Sylbert eta Rick Simpson), Jatorrizko abesti onenaren Oscar Saria (Sooner or Later abestia, Stephen Sondheimek konposatua eta Madonnak abestua) eta Makillaje onenaren Oscar Saria (John Caglione jr. eta Doug Drexler). 4 Urrezko Globo Sarietarako izendapenak ere jaso zituen.

## Argumentua

Oharra: Atal honek istorio osoa edo amaiera argitzen du.
Dick Tracy (Warren Beatty) hiriko krimena desagertarazko asmoa duen polizia ausart eta zorrotza da. Baina, horretarako, "Big Boy" Caprice (Al Pacino) gangsterra eta bere taldeari aurre egin beharko die. Breathless Mahoney (Madonna) abeslaria ezagutzean Dick Tracyren borondate eta gogoak estropezu egingo dute.

## Aktoreak

* Warren Beatty .... Dick Tracy
* Al Pacino .... Alphonse "Big Boy" Caprice
* Dustin Hoffman .... Mumbles
* Madonna .... Breathless Mahoney
* Charlie Korsmo .... Dick Tracy Jr.
* Michael Donovan O'Donnell .... Gillicuddy jauna
* Jim Wilkey .... Stooge
* Kathy Bates .... Green andrea andrea
* Dick Van Dyke .... Fletcher barrutiko fiskala
* Catherine O'Hara .... Texie Garcia
* Henry Silva .... Influence
* Mandy Patinkin .... 88 Keys
* Paul Sorvino .... Lips Manlins
* Lew Horn .... Lefty Moriarty
* Stig Eldred .... Shoulders
* Lawrence Steven Meyers .... Little Face
* William Forsythe .... Flattop
* James Caan .... Spaldoni
* Ed O'Ross .... Itchy
* Seymour Cassel .... Sam Catchem
* James Keane .... Pat Patton
* Charles Durning .... Brandon buruzagia
* Glenne Headly .... Tess Trueheart
* Estelle Parsons .... Trueheart andrea
* Marvelee Cariaga .... sopranoa

## Kanpo estekak

* Dick Tracy filmaren IMDBko fitxa irakurgai (Ingelesez)
* Dick Tracy filmaren trailer edo iragarkia ikusgai. Youtube.com (Ingelesez)
* Datuak: Q1209853
* Multimedia: Dick Tracy (1990 film) / Q1209853
# Dickendorf

Dickendorf Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 350 biztanle zituen 1,45 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q566935
* Multimedia: Dickendorf / Q566935
# Donostiarra Bandera

Donostiarra Bandera, babeslearengatik Fabrika Bandera izena duena, 2008. urtetik Donostian antolatzen den estropada bat da; Donostiarra kluba da antolatzailea.
Denboraldi bakoitzean Donostiarra Bandera bat baino gehiago izan daitezke: bata gizonezkoen A trainerua dagoen ligan, bestea B trainerua dagoen ligan eta bestea emakumezkoen trainerua dagoen ligan (baldin eta klubak B trainerurik edo emakumezkoenik uretaratu badu).
Kontxako Badian jokatzen bada ere, lau luze eta hiru ziabogako antolaera klasikoa du; hau da, ez du Kontxako Bandera ezagunaren eskema berezia, bi luze eta ziaboga bakarrekoa.

## Palmaresa
### Gizonezkoak

A bandera, gaur egun Fabrika bandera.
B bandera, gaur egun Kirol Txartela bandera.

### Emakumezkoak

* Euskotren Liga, gaur egun Fabrika Bandera.
* ETE Liga

## Irabazleen zerrenda
### Gizonezkoak

A bandera
| Taldea | Garaipenak | Urteak |
| Getaria | 3 | 2014, 2015, 2016 |
| Donostiarra | 3 | 2017, 2022, 2023 |
| Lekittarra | 2 | 2010, 2011 |
| Orio | 2 | 2012, 2019 |
| Urdaibai | 2 | 2018, 2024 |
| Kaiku | 1 | 2008 |
| San Juan | 1 | 2009 |
| Santurtzi | 1 | 2013 |
| Zierbena | 1 | 2021 |
B bandera
| Taldea | Garaipenak | Urteak |
| Trintxerpe | 2 | 2009, 2012 |
| Ondarroa | 1 | 2011 |
| Getaria | 1 | 2010 |
| Deustu | 1 | 2014 |
| Castro Urdiales | 1 | 2015 |
| Oiartzun | 1 | 2016 |
| Mutriku | 1 | 2017 |
| Camargo | 1 | 2018 |
| Zarautz | 1 | 2019 |
| Busturialdea | 1 | 2021 |
| Lapurdi | 1 | 2022 |
| Orio B | 1 | 2023 |
| Astillero | 1 | 2024 |

### Emakumezkoak

* Euskotren Liga
| Taldea | Garaipenak | Urteak |
| San Juan | 2 | 2017, 2018 |
| Orio | 2 | 2019, 2022 |
| Arraun Lagunak | 2 | 2021, 2024 |
| Donostiarra | 1 | 2023 |
* ETE Liga
| Taldea | Garaipenak | Urteak |
| Donostiarra | 1 | 2018 |
| Deustu | 1 | 2021 |

## Erreferentziak

* ↑ 2010eko edizioan, Gran Premio Metro Donostialdea izena eman zioten banderari.
* ↑ Estropadarik agertzen ez den urteak esan nahi du denboraldi horretan Donostiarrak ez zuela B trainerurik uretaratu.

## Kanpo estekak

* Datuak: Q2646789
# Donostiatik Zarautzera (Donejakue bidea)
## Donostiatik Zarautzera: 22,1km.

Kontxako eta Ondarretako pasealekuak zeharkatu ondoren, ezkerretara Igeldo kalea hartuko dugu. 150 metro geroago, eskuinera hartu eta sigi-saga igoko gara IgeldoMendira.
1.4. Igeldo Mendia. Leku Eder jatetxearen parean Orioko errepide zaharrera joango gara. Beti igotzen, 800 metro inguru eginda beste jatetxe batera ailegatuko gara, eskuinetara doan asfaltozko auzo-pista hartzeko, Igeldo herriaren ondotik pasatzeko.
5.4. Igeldo-Buztintxuri bidea. Mendizorrotz mendilerroaren iparraldeko isurialdean aurrera egingo dugu, Kantauri itsasoari begira, belardiak, pinudiak, baserri zaharrak eta eraikuntza berriko txaletak ikusiz. Norabide berean jarraituz, lurrezko pista batean joango gara, bidezidor bihurtzen dena zati batzuetan, beti ere pixkanaka igotzen, Orioko errepidearekin berriro lotu arte.
10,1. Munioetazar. Aldapa behera jarraitu, eta 600 metrora eskuinetara Oriorantz jaisten den Erdi Aroko galtzada harriztatu bat hartu. Jaitsieraren amaieran A-8 autobidearen azpitik pasatu ondoren, herriko errepidetik jatorri erromanikoko Tourseko San Martin ermitaraino igoko gara. Kilometro bateko jaitsiera amaituta, portiko ederra duen Bariko San Nikolas elizaren ondotik zein Done Jakue Bideko Interpretazio Zentrotik igarota, Orio marinel herrira iritsiko gara. Han, atseden hartzeko leku politak eta nahiko taberna daude.
16,4.Orio. Itsasadarra dagoen zubi bakarretik igaro ondoren, eskuinera hartuko dugu, eta 500 metro egin ondoren, eskuinera biratuz berriro, itsasadarraren ondotik jarraitzeko. Kilometro bat ingurura A-8 autobidea azpitik igaroko gara, berehala ezkerretara hartuz, errepidetik Zarautzko kanpina dagoen leporaino. Handik, Zarautz, Getaria eta haren Saguaren (San Anton mendia, Getariari artifizialki lotutako uhartea) bista ederrak ikusiko ditugu Zarautzera iristeko, errepidea jarraituz edo kanpina gurutzatuz jaitsi gaitezke.
22,2. Zarautz.

## Zarautz

Herri turistikoa da, bertako hondartza zabala eta malekoia nabarmentzen direla. Era berean, Santa Maria la Realeko monumentu-multzoa eta alde zaharra ditu ezaugarri.

## Aterpetxeak

Ostatu, pentsio eta hotel ugari ditu, prezioen eta pribatutasun-mailen arabera. Sarreran, udan soilik zabaltzen den Erromesen Aterpetxea dago, eta herriaren amaieran, Donejakue bidetik gertu, Gazteen Aterpetxea.

## Erreferentziak

* ↑ (Gaztelaniaz) Contreras Gil, Francisco. (2021). Guía mágica del Camino de Santiago. Luciérnaga, 119 or. ISBN 9788418015571..
* ↑ Done Jakue bidea. Bi ibilbide Euskadin zehar. Eusko Jaurlaritza ISBN 978-84-457-2423-1..
* ↑ (Gaztelaniaz) Mencos Arraiza, Carlos. (2018). Cien cosas que hay que saber del Camino de Santiago. Lectio, 168 or. ISBN 9788416918393..

## Kanpo estekak

* Donejakueren Iparraldeko bidea – Consumer gida
* (Gaztelaniaz) Donejakueren Iparraldeko bidea – Gronze gida
# Donostikluba

Donostikluba Donostian ospatzen den indie musika jaialdia eta zirkuitua da. 2006an Donostia Kulturak eta Ginmusica izeneko sustatzaile musikalak antolatu zuten lehen aldiz. Xede nagusia hiriko formatu txiki eta ertaineko musika-eszena independentea sustatzea eta dinamizatzea da, beti ere, bertan egiten den musikari eta eremu honetan mugitzen diren kolektiboei babesa emanez.

## Historia

Donostikluba 2006ean jaio zen, izen bera duen festibalaren eskutik. Garai hartan, Gazteszenari lotuta zegoen asteburuko jaialdia zen eta urriko lehen asteburuan egiten zen. Oso filosofia argiarekin jaio zen: musika independentea eta formatu txikikoari, kultur etxeetako eszenatokietan, ezagutzera emateko aukera eskaintzea. Zirkuitu komertzialetatik kanpo geratzen zen musika independentea hirian bultzatzea zen helburua, kultura masibo eta kultur gertaera handiei lotutako joera horren (Zinemaldia, Jazzaldia, Hamabostaldia…) egiazko alternatiba bilakatzeko asmoarekin. Kanpo geratzen ziren, bera,z komunikabide handiek eta multinazionalen babesa zuten taldeak. Hastapen hori, musika independentearen inguruan lana egiten zuen Ginmusica eta Donostia Kulturaren akordioaren esker gauzatu zen.
Arrakasta berehala etorri zitzaion festibalari eta hiriko publiko alternatiboaren ezinbesteko erreferente bilakatu zen. Hala, 2010a geroztik, hasierako festibala zirkuitu ere bilakatu zen, eta hiriko klub eta kolektiboekin lankidetza hasi zen.

## Helburu Nagusiak

* Musika independente eta alternatiboari leku egitea kultur etxeetako eta gainerako gunetako programazioan festibal eta zirkuitu baten bitartez.
* Hirian musikaren inguruan dabiltzan kolektibo independenteei babesa eta laguntza beren jaialdi txikiak aurrera ateratzeko.
* Musika programazio jarraia duten klub edo aretoak zirkuituan integratu eta kontzertuak aurrera ateratzen lagundu.
* Bertako Musika taldeak sustatu, baina zirkuituko aurre kontzertuak eginez bai auzoetako taberna eta espazio ezberdinetan kontzertuak eskainiz.

## Kanpo estekak

* Webgune ofiziala
* Datuak: Q5813452
* Multimedia: Donostikluba / Q5813452
# Donostiko Orfeiak Abestendu

Donostiko Orfeiak Abestendu. El Orfeón Donostiarra canta folklore vasco Donostiako Orfeoiak 1979an plazaratutako diskoa da. Bertan euskal kanta ezagunak biltzen ziren. Grabazioa Antxon Ayestaranen zuzendaritzapean egin zen. Bakarlariak gisa abeslari hauek aritu ziren: Ketxu Núñez, Ricardo Salaberria, Patxi Salaberria eta Marian Etxeberria.

## Abestiak
### A aldea

* "Agur jaunak",
* "Akerra ikusi degu", Jesus Guridi
* "Erotazaia", Iñazio Mokoroa
* "Iru txito", Aita Donostia
* "Drigilindron", Secundino Esnaola
* "Deun Ageda", Secundino Esnaola
* "Ama ezkondu ninduen", Secundino Esnaola
* "Boga-Boga", Jesus Guridi

### B aldea

* "Dantza, dantza dantzari", Ricardo Sabadie
* "Soule", Javier Bello-Portu
* "Guziek ttunttun", Lorenzo Ondarra
* "Aunitz urtez", Jon Oñatibia
* "Aita gurea", Aita Madina

## Erreferentziak

* ↑ Letraz letra horrela dago izenburua adierazita.

## Kanpo estekak

* Datuak: Q25477280
# Donovan

Donovan Philips Leitch (Maryhill, Glasgow. 1946ko maiatzaren 10a) eskoziar musikari eta abeslaria da. Estilo eklektiko eta nabarmena garatu du, folk, jazz, pop, psikodelia eta world music (batez ere kalipso) uztartuz.

## Diskografia

* What's Bin Did and What's Bin Hid, a.k.a. Catch the Wind (1965)
* Fairytale (1965)
* Sunshine Superman (1966)
* Mellow Yellow (1967)
* A Gift from a Flower to a Garden (1967)
* The Hurdy Gurdy Man (1968)
* Barabajagal (1969)
* Open Road (1970)
* HMS Donovan (1971)
* Cosmic Wheels (1973)
* Essence to Essence (1973)
* 7-Tease (1974)
* Slow Down World (1976)
* Donovan (1977)
* Neutronica (1980)
* Love Is Only Feeling (1981)
* Lady of the Stars (1984)
* One Night in Time (1993)
* Sutras (1996)
* Pied Piper (2002)
* Sixty Four (2004)
* Brother Sun, Sister Moon (2004)
* Beat Cafe (2004)
* Ritual Groove (2010)
* The Sensual Donovan (2012)
* Shadows of Blue (2013)
* Datuak: Q317427
* Multimedia: Donovan / Q317427
# Donovaly

Donovaly Eslovakiako udalerri bat da, Banská Bystricako barrutian kokatuta. 28,53 km²ko azalera du eta 225 biztanle 2017ko datuen arabera.

## Historia

Idatzizko lehen aipamena 1702. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q617248
* Multimedia: Donovaly / Q617248
# Donovan's Reef

Donovan's Reef (euskaraz Donovanen Uharria) 1963ko John Ford estatubatuar zinema zuzendariaren komedia filma bat da. John Wayne, Lee Marvin, Jack Warden eta Elizabeth Allen aktoreek antzeztu zuten.
Bai Hego Euskal Herria nahiz Ipar Euskal Herrian Irlandarraren Taberna izenburuaz zinemaratu zen. Filma berez Frantziar Polinesian girotua egon arren, Hawaii uhartedian dagoen Kauai uhartean filmatu zen.

## Argumentua

Oharra: Atal honek istorio osoa edo amaiera argitzen du.
Frantziar Polinesia. Haleakaloha uhartean Michael Patrick "Guns" Donovan (John Wayne) eta Thomas Aloysius "Boats" Gilhooley (Lee Marvin) AEBtako Itsas Armadako bi soldadu beterano ohientzat bizimodua atsegina eta patxadatsua da: denbora guztia tabernan igaro ohi dute, elkarrekin eztabaidatu eta borrokatuz, modu horretan bizimodu tropikalaren monotoniatik ihesi eginez. Paradisu honetara Bostongo Amelia Dedham (Jacqueline Malouf) emakume zorrotza bere aitaren (Jack Warden) bila iritsiko da.

## Aktoreak

* John Wayne: Michael Patrick "Guns" Donovan
* Elizabeth Allen: Amelia Dedham
* Jacqueline Malouf: Lelani Dedham, Dedham doktorearen bigarren alaba eta agintaritzan ondorengoa
* Lee Marvin: Thomas Aloysius "Boats" Gilhooley
* Jack Warden: William Dedham doktorea
* Cesar Romero: Andre de Lage markesa, uharteko frantziar agintaria
* Dorothy Lamour: Lafleur andereinoa, Gilhooleyeen noizbehinkako neskalaguna
* Cherylene Lee: Sally Dedham, Dedhamen alaba gazteena
* Jeffrey Byron: Luke Dedham, doktorearen seme gazteena
* Marcel Dalio: Aita Cluzeot
* Mike Mazurki: polizia

## Kanpo estekak

* Donovan's Reef filmaren IMDBko fitxa irakurgai (Ingelesez)
* Datuak: Q1213266
# Droga psikodeliko

Droga psikodelikoa (ingelesez: 'psychedelic drug') buruari eragiten dion psikotropiko mota da. Haien eragin nagusia kognizioa eta pertzepzioa aldatzea da. Talde honetako drogek pertzepzio—sistemak nahasten dituzte eta ilusio- eta haluzinazio—fenomenoak sor ditzateke. Droga hauek kanpo mundua hautemateko moduan eragiten dute.

## Etimologia eta izenak

Etimologikoki, hitza antzinako grezieratik sortu da: ψυχή (/psiji/, ‘arima’) y δηλείν (/dilein/, ‘adierazi’), euskaraz ‘arimaren adierazpena’ izango litzateke.
Droga hauei izen desberdinak ematen zaizkie inguruaren eta egoeraren arabera; horregatik izen horiek ez dira erabateko sinonimoak: droga haluzinatzaileak, psikodisleptikoak, enteogenoak, botere drogak, psikotomimetikoak, eidetikoak... Droga hauetako asko kultura indigeneekin lotuta daude; beste batzuk, aldiz, XX. mendean aurkitu ziren. Menpekotasuna sortzen dute, batez ere bigarrenek, eta, ondorioz, arriskutsuak dira.

## Droga psikodelikoen motak

Droga psikodeliko arruntenak hauek dira:
* LSD
* 1P-LSD
* MDMA
* Meskalina edo peiote (Lophophora williamsii)
* Psilozibina edo perretiku magikoak
* DMT edo molekula espirituala
* Indioen rapea
* Aiahuaska
* Ipomoea purpurea

## Erabilera desberdinak

Horrelako droga batzuk herri indigenen kulturetan sustraituetan daude. Adibidez, Ameriketako herri askok horrelako kultura garatua zuten, normalean erlijioarekin lotuta. Peiotea eta onddoak erabiliz, aztiek eta xamanek beste kontzientziaren dimentsioetara igaro zuten, beste erralitateak ikusteko asmoz.
XX. mendeko 60.hamarkadan, bereziki hippie kulturaren eraginez, horrelako drogak indarrez gizarteratu ziren, bereziki LSD. Horren ondorioz psikodeliaren kultura garatu zen Ipar Amerikan eta Europan.
Gaur egun zientzialari talde batzuk droga horien erabilera terapeutikoa aztertzen ari dira. Hori da, adibidez, Multidisciplinary Association for Psychedelic Studies erakundearen kasua. Erabilera terapeutikoa dosi txikietan oinarritzen da.

## Erreferentziak

* ↑ https://dle.rae.es/psicodélico
* ↑ Maite Bastida-Jon Mikel Orkolaga, 10 or.
* ↑ http://www.gazteoiartzun.net/2010/02/19/drogen-gaia-objetibotasunez-eta-zentzuz-landuz/
* ↑ https://www.mescaline.com/exp/
* ↑ F.J., Carod-Artal: «Hallucinogenic drugs in pre-Columbian Mesoamerican cultures». Neurologia (English Edition) 30 (1): 42-49. ISSN 2173-5808

## Ikus, gainera

* Haluzinazio
* LSD
* Peiote
* Aiahuaska
* Psilozibina
* MDMA
* Marihuana
* Psikodelia

## Kanpo estekak

* Dorga psikodelikoekin lotutako informazioak.
* Maite Bastida-Jon Mikel Orkolaga: "Sarrera: Oinarrizko kontzeptuak. Drogen klasifikazioa", Jakin.
* Datuak: Q2314176
* Multimedia: Psychedelics / Q2314176
# Droga eta Delituen Aurkako Nazio Batuen Bulegoa

Droga eta Delituaren Aurkako Nazio Batuen Bulegoa (ingesez, UNODC - United Nations Office on Drugs and Crime) Nazio Batuen agentzia da, eta droga eta krimen antolatu transnazionalaren aurka borrokatzea du helburu. Helburu hori lortzeko legeak eta itunak sustatzen dituzte, baita gobernuei bideratutako laguntza teknikoa eman ere. 2020ko otsailaren 1etik Ghada Waly da egungo Vienako Bulegoaren zuzendari nagusia eta Miwa Kato ordea, Eragiketen Dibisioko zuzendaria da.

## Historia

Agentziaren egoitza nagusia Vienan dago, Austrian, eta horrez gain beste 21 herrialdetan du bulegoa. UNODC Nazio Batuetako idazkari nagusiak proposatutako zuzendari exekutibo batek zuzentzen du. 2010etik 2020ra, Yury Fedotov izan zen. Vienako Bulegoko zuzendari nagusia da. New Yorken, Estatu Batuek lotura-bulego bat dute. UNODCk ordezkaritza du Bolivian, eta haren ordezkaria Valeria Veizaga da.
2002ko urrian, United Nations Drug Control Programme (UNDCP) UNODCrekin elkartu zen.
Lorpenen artean, Antolatutako Krimen Transnazionalaren Aurkako Nazio Batuen Hitzarmena eta horri lotutako Palermoko Protokoloen ebazpenak:
* Pertsonen salerosketa, bereziki emakume eta haurrena, prebenitu, erreprimitu eta zigortzeko protokoloa.
* Lurreko, itsasoko eta aireko migratzaileen legez kontrako trafikoaren aurkako protokoloa.
* Suzko armen fabrikazio eta trafiko bidegabeen aurkako protokoloa.

## Zuzendaritza

Vienako Bulegoaren Zuzendari Nagusia :
| Agintaldia | Izena | Herrialdea |
| 2020tik-egun | Ghada Waly | Egipto |
| 2010etik-2020ra | Yury Fedotov | Errusia |

## Erreferentziak

* ↑ «The United Nations Office on Drugs and Crime» www.unov.org.
* 1 2 «Secretary-General Appoints Ghada Fathi Waly of Egypt Executive Director, United Nations Office on Drugs and Crime | Meetings Coverage and Press Releases» www.un.org.
* 1 2 «Austria's biggest newspaper celebrates Ghada Wali, first woman to head UN's Vienna office» Egypt Independent 2020-11-23.
* ↑ (Ingelesez) «Biography» United Nations : Office on Drugs and Crime (Noiz kontsultatua: 2022-06-18).
* ↑ «Directora de la División de Operaciones tiene un uno a uno virtual con el equipo de UNODC en México» www.unodc.org.
* ↑ «UNODC Director Operations Miwa Kato calls on Foreign Minister Gunawardena | Sri Lanka» www.un.int.
* ↑ «Biografia Sr Fedotov» www.unodc.org (Noiz kontsultatua: 2022-06-17).

## Ikus, gainera

* Ustelkeriaren aurkako Nazio Batuen Konbentzioa
* Antolatutako Krimen Transnazionalaren Aurkako Nazio Batuen Hitzarmena
* Droga-trafikoa
* Opioa

## Kanpo estekak

* Webgune ofiziala
* Datuak: Q636107
* Multimedia: United Nations Office on Drugs and Crime (UNODC) / Q636107
# Drogeria

Drogeria produktu kimikoak eta, bereziki, garbiketakoak eta higienikoak, saltzen diren denda da. Izena droga hitzetik datorkio, ziur asko frantsesezko drogue hitzetik ekarria. Batzuetan azoka edo supermerkatu baten barnean daude, besteetan, berriz, saltoki bereiziak dira.

## Erreferentziak

* ↑ Euskaltzaindia. Hiztegia. .
* ↑ diccionarios.com

## Kanpo estekak

* Datuak: Q1260046
* Multimedia: Drugstores / Q1260046
# Drogen

Drogen Alemaniako udalerria da. Turingia estatuan dago, [[Altenburger Land (barrutia)|Altenburger Land]] barrutian. 2014an 131 biztanle zituen 4,26 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q539133
* Multimedia: Drogen / Q539133
# Drogaren kartel

Drogaren kartel bat erakunde kriminal handi bat edo erakunde kriminal multzo bat da; nork bere burua babesteko, lankidetzan aritzeko eta lurraldeak (plazak) banatzeko akordioak ezartzen ditu bere jarduera kriminalak gauzatzeko, batez ere narkotrafikokoak. Izen horrekin mundu osoko taldeak ezagutzen dira, bereziki Amerikan.

## Kartelen egitura

Droga-kartel baten oinarrizko egitura hau da:
* Falcons (euskaraz: Belatzak): Kaleetako "begi eta belarri" gisa kontsideratuak, "falcons" dira droga karteletan maila baxuena dutenak. Poliziaren, militarren eta talde arerioen jarduerak gainbegiratzeaz eta salatzeaz arduratzen dira.
* Hitmen (euskarez: Sikarioak): Droga kartelaren barruko talde armatua, hilketak, bahiketak, lapurretak eta estortsioak egiteaz, babes-eraketak egiteaz eta euren plaza (lurra) aurkari taldeetatik eta militarretatik defendatzeaz arduratzen dena.
* Tenienteak: Droga-kartelen erakundeko bigarren posturik gorena, bere lurraldean sikarioak eta belatzak gainbegiratzeaz arduratzen dena. Garrantzi baxuko hilketak egiteko baimena dute nagusien baimenik gabe.
* Drogaren jaunak (euskaraz: Kapoak): edozein droga-karteletako kargurik gorena, droga-industria osoa gainbegiratzeaz, lurralde-buruak izendatzeaz, aliantzak egiteaz eta oihartzun handiko hilketak planifikatzeaz arduratzen dena.
Droga kartelen barruan beste talde eragile batzuk daude. Esaterako, droga-ekoizle eta hornitzaileak, oinarrizko egituran kontuan hartu ez arren, edozein droga-kartelaren eragile kritikoak dira, finantzatzaile eta dirua zuritzaileekin batera. Gainera, arma-hornitzaileek zirkulu guztiz ezberdin batean jarduten dute, eta teknikoki ez dira kartelaren logistikaren parte hartzen.

## Kartel ospetsu batzuk

* Caliko kartela, Kolonbian.
* Medellingo kartela, Kolonbia.
* Los Zetas, Mexiko.
* Sinaloako kartela, Mexiko.
* Golkoko kartela, Mexiko.
* Tijuana kartela, Mexiko.
* National Crime Syndicate, Estatu Batuak.

## Erreferentziak

* ↑ https://web.archive.org/web/20110827061101/http://www.mundonarco.com/2011/04/va-marina-por-halcones-del-crimen.html
* ↑ https://www.youtube.com/watch?v=7C45xR_48mQ
* ↑ https://archivo.eluniversal.com.mx/notas/602145.html
* ↑ https://archive.today/20120715171715/http://mx.ibtimes.com/articles/6593/20101106/lideres-droga-mexico-narcotrafico.htm
* ↑ https://www.youtube.com/watch?v=HacDTEn2TDs

## Kanpo estekak

* (Gaztelaniaz):Mamitori elkarrizketa, Zetak kartelaren ustezko sortzaileari.
* Datuak: Q1260006
# Drogetenitturri

Drogetenitturri Ermua eta Mallabiko (Bizkaia) euskarazko aldizkaria da. Aldizkaria hilabetero argitaratzen da, eta bertan herriei buruzko berriak agertzen dira, herritarrei egindako inkestak, eta herrietako agenda kulturalak, besteak beste.
Euskal Birusa Elkarte Kulturalak argitaratzen du eta hileroko edizioan 1.750 ale inguru kaleratzen dira.
Bere izenak Ermua eta Mallabia artean kokatuta dagoen iturri bati aipamena egiteaz gain, berori egin zuen zuen gizasemea akorduan mantendu nahi izan du, hain zuzen Alejandro Aranburu, Droget pilotari eta ekintzailea.
2024ko urtarrilean jauzi digitala egin zuen aldizkariak, drogeten.eus webgunea sareratuz.

## Kanpo estekak

* Aldizkariari buruzko informazioa, Ermuko Udalaren webgunean.
* Drogetenitturi aldizkaria (PDF formatuan).

## Erreferentziak

* ↑ «Ermuko eta Mallabiko albisteak - drogeten.eus» drogetenitturri.eus (Noiz kontsultatua: 2024-01-15).
* Datuak: Q12256403
# Drogenbos

Txantiloi:Hiri orokor infotaula1620
Drogenbos (nederlanderazko ahoskera: ˈdroːɣənbɔs; frantsesez: Léau) Belgikako iparraldeko udalerri bat da, Flandriako Brabante probintziakoa. 2013ko urtarrilaren 1ean 5.013 biztanle zituen.

## Ikus, gainera

* Hizkuntza erraztasunak dituzten udalerriak

## Kanpo estekak

* (Nederlanderaz) Webgune ofiziala
* Datuak: Q688377
* Multimedia: Drogenbos / Q688377
# Drogen Aurkako Agentzia

Drogen Aurkako Agentzia (edo DEA, Drug Enforcement Administration), Ameriketako Estatu Batuetako agentzia bat da, Justizia Sailekoa, legez kanpoko droga trafikoaren aurka egiten duena, batez ere kokainaren aurka.

## Erreferentziak

* ↑ Berriaren estilo liburua

## Kanpo estekak

* Datuak: Q622899
* Multimedia: Drug Enforcement Administration / Q622899